Nuwe Wyn - Winkel
Nuwe Wyn: Boeke, e-Boeke en DVD's
Jesus, die Doper met die Gees (DVD)
'n DVD-kursus van 4 DVD's met 8 sessies op. Die 4 DVD's is netjies verpak in een DVD-kassie.
Hier het ons 'n 8 sessie-DVD-seminaar oor die Heilige Gees, Sy werk en Sy gawes. In die taal en idioom van Afrikaanssprekende mense neem Christo, die oud-dominee uit die Ned Geref Kerk, en die skrywer van WAARHEEN MET DIE NUWE WYN, gelowiges na die sowat 319 verse in die Bybel waarin daar direk na die Heilige Gees verwys word. Elkeen van die 8 sessies is so ± 40 minute lank en ideaal om te gebruik in selbyeenkomste of Bybelstudie-geleenthede.
Sessie 5 – Die Heilige Gees in die vroeg-Christelike gemeente
Die waarheid sal julle vrymaak (Boek)
Continuing the Reformation (e-book)
"Soli Deo gloria", aan God alleen kom toe die lof en eer wat reeds voor die grondlegging van die wêreld Sy finale verlossing- en herstelplan vir 'n
'n Alles in een Toerustingpakket (DVD + Boek)
'n ALLES-IN-EEN-TOERUSTINGSPAKKET is 'n versameling van boeke en DVD's vir individue en groepe wat God se mense beter kan toerus vir bediening daar waar die Here hulle 'n verhoog gegee het.
Laat toe dat God se Gees jou as volgeling van Jesus in bediening lansee soos wat die vroeg-Christelike gemeentes dit destyds gedoen het. En
Waarheen met die Nuwe Wyn? (Boek)
Die boek, WAARHEEN MET DIE NUWE WYN, is bedoel om 'n bydrae te maak as deel van die gesprek rondom die Bybel wat tans onder veral Afrikaanssprekende gelowiges aan die gang is oor wat Christen-wees en kerk-van-Christus-wees beteken.
Dwarsdeur die wêreld is die Heilige Gees besig om op 'n nuwe wyse in en rondom die Liggaam van Christus te werk. Ook hier tussen ons in Suid-Afrika beleef ons dit tans. Die Here is besig om deur Sy Gees "nuwe wyn" in mense se lewens te maak. Hierdie wyn is bekende waarhede wat die Here vars aan ons bedien.
Na 14 jaar se bediening as predikant in die Nederduitse Gereformeerde Kerk in twee gemeentes, en 13 jaar se bediening in die breër Liggaam van Jesus, bedien Christo Nel profeties Skrif waarhede wat in sy eie lewe as Gereformeerde vars ingesny het. En daag hy weer die Gereformeerde wêreld uit om terug te reformeer na wat die Skrif werklik sê.
Die soort vrae wat hy aan die orde stel is die volgende:
Wat sê die Bybel werklik oor die doop?
Wat sê die Bybel oor die Heilige Gees en Sy gawes, en hoe wil Hy ons gebruik om mekaar en ander om ons te bedien?
Is die salwing of doping met die Gees 'n Bybelse waarheid?
Is daar werklik ruimte vir die volle spektrum gawes van die Heilige Gees in die erediens en in die bediening van die gemeente?
Hoe lei 'n mens gelowiges om werklik mekaar met vrymoedigheid te bedien met die volle spektrum Geestesgawes?
Is die sel-gemeentestruktuur nie 'n meer effektiewe struktuur vir die bediening van gelowiges en die gemeenskap nie?
Hoe hoor ek die stem van die Here in my lewe?
Hoe hoor ek die Here se stem? (DVD)
Die Storie agter die Storie (e-boek)
DIE STORIE AGTER DIE STORIE is 'n Bybelse dagboek waarin Christo Nel vir 175 dae saam met jou dwarsdeur die hele Nuwe Testament met al sy boeke van die een boek na die ander stap soos wat hulle histories verskyn het.
Ek het myself al baie keer afgevra oor wat die "geheim" was van die vroeg-Christelike gemeentes wat gemaak het dat hulle binne 300 jaar die hele Romeinse Ryk met al sy dorpe, stede en plattelandse dele so effektief kon deursuur en bedien?
Om die geheim van die groei in die vroeg-Christelike gemeentes te verstaan moet ons die storie agter die Storie van Handelinge en die ander Nuwe Testamentiese briewe ontdek om werklik by 'n antwoord op die vraag uit te kom.
Ek skryf doelbewus hierdie "Storie" van die Bybelse verhaal met 'n hoofletter omdat dit nie 'n gewone storie dié is nie. Dit is immers die Gees-geïnspireerde verhaal, en daarom Woord van die lewende God aan Sy mense, wat ek hier waag om oor te vertel in my eie woorde.
In my bediening oor die internet aan sowat 4000 Afrikaanssprekendes wêreldwyd het ek oor 'n tydperk van meer as 3 jaar probeer om hierdie verhaal aan die hand van die boek Handelinge se gebeure en die res van die boeke van die Nuwe Testament te vertel.
Die boeke van die Nuwe Testament is natuurlik nie oorspronklik in dieselfde volgorde geskryf as wat ons dit in die Nuwe Testament het nie. Daarom probeer ek deurgaans deur die verhaal aan elke Nuwe Testamentiese brief of evangelie indringend aandag gee soos wat elkeen gedurende die historiese verloop van die verhaal oorspronklik geskryf is.
Die storie agter die "Storie" vertel ek vir jou oor 175 dae soos wat ons tree vir tree hierdie gebeure en storie na-stap.
Geniet dit saam met my. Drink saam met my slukkie vir slukkie van die "nuwe wyn" wat God se Gees hiermee aan ons elkeen wil bedien.